Հայկական բնապահպանական ցանց

**Հայկական բնապահպանական  ցանց (ՀԲՑ) / Armenian Environmental Network (AEN)**, *Earth Island Institute*-ի նախագիծ հանդիսացող, շահույթ չհետապնդող կազմակերպություն, որի գլխավոր գրասենյակը գտնվում է ԱՄՆ-ի մայրաքաղաք Վաշինգտոնում: Կազմակերպությունը գրասենյակ ունի նաև Հայաստանի մայրաքաղաք Երևանում: 

## Պատմություն
ՀԲՑ-ն հիմնադրվել է 2007 թվականին՝ Հայաստանի բնապահպանական խնդիրների վերաբերյալ սփյուռքահայերին տեղեկատվություն հաղորդելու նպատակով: Հիմնադիր Ուրսուլա Ղազարյանը և գործադիր տնօրեն Սերդա Օզբենյանը բնակվում են Միացյալ Նահանգներում: Հայաստանյան գրասենյակի տնօրենը Արմինե Սարգսյանն է, նախագծի ղեկավարը՝ Արմենուհի Նիկողոսյանը:

## Առաքելություն և նպատակներ
Հայկական բնապահպանական  ցանցն իր առջև դրել է երկու հիմնական խնդիր՝ 1) ակտիվացննել տեղեկատվության փոխանակումն ու տարածումը Հայաստանի հայերի, ամերիկահայերի և աշխարհի հայաշատ այլ վայրերի հնարավորինս լայն ու ընդգրկուն բնապահպանական համայնքի շրջանում, և 2) Հայաստանում կայուն զարգացումը խթանելու նպատակով նպաստել գործընկերության ընդլայնմանը՝ սփյուռքի և միջազգային ռեսուրսների պատասխանատու ներգրավման միջոցով: Այսպիսով՝ ՀԲՑ-ն ակտիվ է Հայաստանի բնապահպանական խնդիրների լուծման ոլորտում, միաժամանակ աշխուժացնում ու խորացնում է երկխոսությունը Հայաստանի և սփյուռքի միջև:

Հայաստանում Հայկական բնապահպանական  ցանցը կենտրոնանում է թափոնների կառավարման վրա՝ նախագծերի իրականացման և կրթական ծրագրերի միջոցով: ՀԲՑ-ի՝ թափոնների կառավարման ծրագրի մաս կազմող Վարդենիսի բնապահպանական կրթության նախաձեռնությունը (VEEI)՝ թափոնների ինտեգրված կառավարման ծրագիրը, իրականացվել է շրջակա միջավայրի պահպանության վերաբերյալ գիտելիքները դասարաններ հասցնելու նպատակով: Վարդենիսի ենթաշրջանի ուսուցիչները վերապատրաստվել են, տիրապետել դասավանդման մեթոդների, էկոլոգիայի հիմունքների և թափոնների կառավարման վերաբերյալ գիտելիքների՝ օգտագործելով ՀԲՑ-ի պատրաստած ուղեցույցը, որը հատուկ մշակվել է Հայաստանի գյուղական վայրերում օգտագործելու համար: Այլ նախագծերի թվում է Բերդ քաղաքում Հայաստանի առաջին արդիական աղբավայրի կառուցումը: ՀԲՑ-ի ուշագրավ նախաձեռնություններից է նաև երիտասարդական ֆորումների անցկացումը, որոնք նախատեսված են Երևանից դուրս գտնվող շրջանների երիտասարդությանը բնապահպանական հարցերի, հիմնախնդիրների վերաբերյալ տեղեկություններ ու գիտելիքներ հաղորդելու համար:

Միացյալ Նահանգներում ՀԲՑ-ն ջանում է ընդլայնել իր գործունեությունը ուժեղ ամերիկահայ համայնքներ ունեցող քաղաքներում՝ հույս ունենալով մի օր ընդլայնվել նաև ԱՄՆ-ից դուրս գտնվող այլ սփյուռքահայ համայնքներում: ՀԲՑ-ն 2007 թվականից ի վեր ԱՄՆ-ում կազմակերպել է շրջակա միջավայրի պահպանության հիմնախնդիրների վերաբերյալ պանելային քննարկումներ, որոնք վերաբերել են անտառահատումներին և հատկապես անօրինական անտառահատումներին, բնապապանության հետ առողջապահության առնչություններին, էներգետիկ անվտանգությունը, շրջակա միջավայրի պահպանությանը նպատակաուղղված աշխատանքներում թափանցիկության դերին և հրատապ, հուզող բազում այլ հարցերի:

## Տես նաև
Հայաստան ծառատունկ ծրագիր

## Ծանոթագրություններ

* https://web.archive.org/web/20140325174147/http://www.armenia-environment.org/integrated-waste-management-project-iwmp/

## Արտաքին հղումներ
*	Official site 
*	Armenian Environmental Network Facebook page 
*	“What a Waste: Kirk Wallace at TEDxYerevanCHange” 
*	“Kirk Wallace explains the Environmental Movement” on CivilNet TV

Կատեգորիա:Բնապահպանություն
Կատեգորիա:Ընկերություններ այբբենական կարգով
Կատեգորիա:Թափոնների կառավարում
Կատեգորիա:Հասարակական խնդիրներ
Կատեգորիա:Շրջակա միջավայրի պաշտպանություն
Կատեգորիա:Հայերն ԱՄՆ-ում